LEZZAYER TAMANEƔT – Asdawan asellaḍ n tsertit azzayri, Ahmed Bensaada yeɣra-d i usegrer azerfan n tiẓraf tiwardaniyin n Tuddsiwin Tiwernabaḍin (ONG), ara yeddun deg ubriḍ n ugdal-nsen, ladɣa tiẓraf yettekkin deg tmesbaniyin deg Lezzayer.
Aduktur Bensaada, yellan daɣen d amnadi deg teɣult n yimussuten iɣerfanen, akka yefka tuttra, deg yiwet n tdiwennit i as-tga Tnegga n Yisalan n Lezzayer, « ma yessefk ad neg isuḍaf i usegrer, asefqed neɣ dɣa agdal n tiẓraf tiwerdaniyin n Tuddsiwin Tiwernabaḍin deg Lezzayer », yettwali dakken d « taneqqiḍt iɣef yessefk ad nedlu sya d afella ».
« Deg Lezzayer, mennaw n Tuddsiwin Tiwernabaḍin tidiganin i d-ssiẓrifent tuddsiwin timarikaniyin banent-d aṭas deg tmesbaniyin, ama deg useggas n 2011 neɣ deg Umussu n lḥirak, deg yiseggasen n 2019 akked 2020 », i d-yenna, yesseddi-d dakken annar n yirmuden n Tuddsiwin Tiwernabaḍin sgerwent « izerfan n Umdan, ilemẓiyen, tiwaculin n yettbeḥren atg ».
« Deg tnekriwin tiɣerfanin, imeɣnasen-a srusun iman-nsen deg yizirig amezwaru n tmesbaniyin tteɛraḍen ad tent-sseddun ɣef wahilen i d-gan beṛṛa n tmurt », i d-yenna daɣen uduktur Bensaada, d ameskar n mennaw n yidlisen akked yimagraden deg twala yemgarden akked yismal iliktrunanen.
Yerna yenna-d dakken asmahel n tuddsiwin-a yefka-d ttbut n tmellilt n « soft power » amriki deg « Tegrawliwin yettwaseɣmen » (Serbya, Géorgie neɣ Ukran) akked deg « Tefsut taɛrabt » deg Tunes, Maṣer, Libya, Surya akked Yaman, yebder-d deg usentel-a udmawen i ɣeḍmen imussuyen iɣerfanen deg tmura-a.
Source : http://www.aps.dz/tamazight-tal/algerie/66902-asdawan-ahmed-bensaada-ye-ra-d-i-usegrer-azerfan-n-ti-raf-n-tuddsiwin-tiwernaba-in?fbclid=IwAR2-4lah_eXKxY5_4FgyUh_QCs_aLBuriJSW3eL5WK9Z6ldkKG9hgr_mDQg
kab_Latn kab_Latn kab_Latn kab_Latn kab_Latn kab_Latn